हथवांस के सरपंच नरसिंह बने, 1236 मतों से जीते
ग्राम पंचायत हथवांस के सरपंच उप चुनाव में 22 साल के युवा नरसिंह रावत ने 1236 मतों से जीत दर्ज की। वे सबसे कम उम्र के सरपंच हैं। शनिवार सुबह 8 बजे से शुरू हुई मतगणना के बाद परिणाम आए तो युवाओं खुशी से उछल गए। नरसिंह के प्रतिद्वंदी पूर्व जनपद अध्यक्ष मूरत शाह और शंकरलाल रघुवंशी मैदान में थे। नरसिंह को कुल 2633 वोट मिले। मूरत शाह को 1397 और शंकरलाल रघुवंशी को 874 वोट मिले। 90 वोट नोट में गए। कुल 4994 मतदाताओं ने वोट डाले थे। नवनिर्वाचित सरपंच नरसिंह को एसडीएम राजेश शाही, तहसीलदार विंकी सिंहमारे ने जीत का प्रमाण पत्र दिया। एसडीओपी कमलेश कुमार, स्टेशन रोड थाना प्रभारी एसएस चौहान आदि मौजूद थे।
नवनिर्वाचित सरपंच नरसिंह ने बताया उन्होंने बीए तक पढ़ाई है। वे अपने पिता स्व. नरेंद्र रावत नन्हू महाराज पूर्व सरपंच के ग्राम विकास के सपने को पूरा करना चाहते हैं।
पिपरिया। तहसीलदार से जीत का प्रमाण पत्र लेते निर्वाचित सरपंच नरसिंह रावत।
hin_Deva hin_Deva hin_Deva awa_Deva